पाएं अपने शहर की ताज़ा ख़बरें और फ्री ई-पेपरडाउनलोड करें
सैर करने जा रहे दो दोस्तों पर लूट की नीयत से झपटमारों ने हमला कर दिया। अमनदीप ने अपने बचाव में एक लुटेरों से भिड़ा तो उसके पेट में खंजर घोंप दिया। फिर दोस्त ने इसकी सूचना परिवार को दी और फिर उसे अस्पताल पहुंचाया। पुलिस ने लुटेरों के खिलाफ हत्या और लूट का पर्चा दर्ज किया है। पीड़ित मुकेश सिंह ने बताया कि वो प्राइवेट फैक्टरी में नौकरी करते हैं। उनके दो बेटे बड़ा अमनदीप था और छोटा रमनदीप है। अमन दसवीं में पढ़ रहा था। वह रोज सुबह दोस्त सुनील के साथ सैर करने के लिए जाता था।
28 अप्रैल की सुबह भी वे दोनों घर से गए थे। जब ग्यासपुरा 33 फुटा रोड पर पहुंचे तो पीछे से एक बाइक पर 3 लुटेरे आए। जिन्होंने अमन के हाथ में पकड़े मोबाइल को छीनने की कोशिश की, लेकिन वे आगे की तरफ भागने लगा। इसके बाद लुटेरे भी उसके पीछे भागे और आगे जाकर वह गिर गया। लुटेरा जबरदस्ती उससे मोबाइल छीनने लगा तो एक लुटेरे ने खंजर उसके पेट में वार कर दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn